# Pac-Man

### Από τη Βικιπαίδεια, την ελεύθερη εγκυκλοπαίδεια

Pac-Man
Κατασκευάστρια εταιρεία | Namco
Εκδότης | Midway Games
Ημερομηνία δημοσίευσης | 12 Μαΐου 1980
Είδος | maze
Παίκτες | μέχρι και 2 παίκτες, εν αλλαγή
Οθόνη | Raster resolution 224 x 288 (Vertical) Palette Colors 16
Χειρισμός | Joystick (μοχλός)
Συστήματα | Atari 2600, Atari 5200, Commodore 64, Intellivision, Sega Game Gear, Neo Geo Pocket Color

Το Pac-Man είναι ένα βιντεοπαιχνίδι της Namco και το δημοφιλέστερο arcade game όλων των εποχών. Εμφανίσθηκε πρώτη φορά στις 12 Μαΐου 1980 στην Ιαπωνία με το όνομα «Puck-Man». Το πρώτο αυτό όνομα προέρχεται από την ιαπωνική λέξη «πάκου», η οποία στα ιαπωνικά συμβολίζει το θόρυβο που κάνει κανείς ανοιγοκλείνοντας το στόμα του. Το παιχνίδι δημιουργήθηκε από τον σχεδιαστή Τόρου Ιβατάνι. Το 1981 δημοσιεύτηκε στις Ηνωμένες Πολιτείες από την Midway με το όνομα Pac-Man, επειδή η επιγραφή «Puck-Man» με ευκολία μπορούσε να μετατραπεί σε «Fuck-Man». Σαν παιχνίδι όμως ήταν το ίδιο όπως η ιαπωνική έκδοση με μόνη διαφορά ότι τα φαντάσματα δεν λέγονταν άλλο Akabei, Pinky, Aosuke και Guzuta, αλλά Blinky, Pinky, Inky και Clyde.

## [Επεξεργασία] Το παιχνίδι

Το παιχνίδι είναι απλό: ο παίκτης οδηγεί ένα smiley (τον Pac-Man) μέσα σε ένα λαβύρινθο και πρέπει να φάει όλες τις τελείες που βρίσκονται εκεί, δίχως όμως να πιαστεί από τα τέσσερα φαντάσματα που επίσης κινούνται μέσα στο λαβύρινθο. Στις τέσσερις γωνίες του λαβύρινθου υπάρχουν τελείες μεγαλύτερες από τις υπόλοιπες, τα λεγόμενα «power pills» ή «energizers». Αφού ο Pac-Man φάει μία από αυτές, για λίγο διάστημα τα φαντάσματα παίρνουν χρώμα μπλε και προσπαθούν να αποφύγουν το smiley, που τώρα μπορεί να τα φάει. Αφού φάει όλες τις τελείες, προχωράει σε άλλο λαβύρινθο. Το παιχνίδι παιζόταν με joystick.

Μέχρι σήμερα εμφανίστηκαν αμέτρητοι κλώνοι, παραλλαγές και μετεξελίξεις του παιχνιδιού για οποιοδήποτε λειτουργικό σύστημα. Το αυθεντικό Pac-Man λειτουργεί σε σύγχρονο υπολογιστή με εξομοιωτή.

## [Επεξεργασία] Ρεκόρ

Στις 3 Ιουλίου 1999 ο Μπίλι Μίτσελ πέτυχε ιστορικό ρεκόρ: οδήγησε τον Pac-Man μέσα από όλους τους 255 λαβύρινθους με το μέγιστο πιθανό σκορ, δίχως να χάσει ούτε μια ζωή. Μάζεψε όλα τα μπόνους και έφαγε όλα τα μπλε φαντάσματα. Το μέγιστο πιθανό σκορ είναι 3.333.360 και λέγεται τέλειο αποτέλεσμα («perfect game»).

Τον Μάιο του 2000 ο Ρικ Φόδεργκιλ πέτυχε δεύτερο τέλειο αποτέλεσμα. Το τρίτο πραγματοποιήθηκε από τον Κρις Άυρα τον Ιούνιο του ίδιου χρόνου. Ο Άυρα πέτυχε συγχρόνως νέο ρεκόρ χρόνου: Κατάφερε να περάσει το smiley μέσα από τους 255 λαβύρινθους σε 3 ώρες, 42 λεπτά και 4 δευτερόλεπτα.

Μέχρι σήμερα δεν υπάρχει καμία απόδειξη ότι ο 256ος λαβύρινθος (το split-screen) είναι καν δυνατό να εκπληρωθεί. Ενώ το αριστερό μέρος της οθόνης δείχνει κανονικό μέρος του λαβύρινθου, στο δεξί υπάρχουν μονάχα γράμματα και σύμβολα δίχως νόημα (πρόκειται μάλλον για πρόβλημα μνήμης, βλ. φωτογραφία στις εξωτερικές συνδέσεις). Ο Μίτσελ, ο οποίος λέει πως έφτασε πολλές φορές στο σημείο αυτό, υποσχέθηκε 100.000 δολάρια σε οποιονδήποτε μπορεί να αποδείξει ότι κατάφερε να εκπληρώσει το split-screen πριν από τις 1 Ιανουαρίου 2000.

## [Επεξεργασία] Τελευταία έκδοση

Τον Ιούνιο του 2007 ο σχεδιαστής του παιχνιδιού, Τόιρου Ιουατάνι , ανακοίνωσε την απόσυρσή του έπειτα από 30 χρόνια στη βιομηχανία ηλεκτρονικών παιχνιδιών, παρουσιάζοντας μια νέα έκδοση.

Το νέο παιχνίδι φέρει το όνομα Pac Man Championship Edition' και σχεδιάστηκε ειδικά για την τελική φάση του Παγκόσμιου Πρωταθλήματος Pac Man Xbox 360.

Από τις 6 Ιουνίου 2007 είναι διαθέσιμο για κατέβασμα στην υπηρεσία Xbox Live.[1]

## [Επεξεργασία] Εξωτερικές συνδέσεις

- Pac Man Game
- play Pacman Online
- Άρθρο της www.in.gr
- Pacman (Flash) του Paul Neave(χρειάζεται Macromedia Flash)
- Pac-Man (Java) online του Jean-Francois Buisson
- Atari 2600 similar version (Shockwave) (χρειάζεται Macromedia Shockwave Plugin)
- Pac-Man (Javascript) του Jürgen Müller-Lütken (με συλλογή πολυάριθμων εκδοχών του Pac-Man από το διαδίκτυο)
- Pac-Manhattan
- Multiplayer Pac-Man

Ανακτήθηκε από "http://el.wikipedia.org../../../p/a/c/Pac-Man_7bbe.html"

Κατηγορίες: Ιαπωνικά παιχνίδια | Ηλεκτρονικά παιχνίδια

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- العربية
- Català
- Dansk
- Deutsch
- English
- Español
- Suomi
- Français
- Galego
- עברית
- Bahasa Indonesia
- Íslenska
- Italiano
- 日本語
- 한국어
- Lietuvių
- Nederlands
- ‪Norsk (bokmål)‬
- Polski
- Português
- Русский
- Sicilianu
- Simple English
- Slovenščina
- Svenska
- Türkçe
- 中文